 Gọọment steeti Anambra ga-enyefe amụma ọrụ ngo maka irụ ụzọ awara awara ahụ si Amanasaa gaa Girls Seondary School wee pụta Ụmụọmakụ, nahọ ọzọ.Gọvanọ Willie Obianọ kwuputara nke a ụbọchị ụka gara naja maasị dị nsọ nke weere ọnọdụ ụlọ ụka St. Paul Katọlik Achala-Ụmuchu nke dị nokpuru ọchịchị Agụata na steeti Anambra.  Ka ọ na-ekwputa na ọrụ na-aga nihu nụzọ nke siri Nkwọ-Umuchu gaa Achala-Umuchu, Gọvanọ Obianọ kwukwara na e nyego ọrụ ngo nke ịrụgharị ụlọ ọgwụ ọhaneze dị nỤmuchu, bụ nke ọ sị na o so notu nime ụlọ ọgwụ a ga-eji wee rụọ ọrụ amụma Health Insurance Scheme nke steeti ahụ.O kwuputanworo njikere ọchịchị ya dị ịkwalite ezi obobi ndụ na ọdịmma nke ndi Anambra, ọkachasị ndi bi nime ime obodo.Ọ nọzịkwara noge ahụ rịọ ndi obodo ahụ ka ha gaa nihu ninye ọchịchị ya nkwado iji wee ga nihu nọrụ ọma o ji naka na steeti ahụ.Nozi nnọọ ya nofufe nru ahụ pụrụ iche, onye Bishọp ụka Katọlik na Dịọsis Awka, bụ Bishọp Paulinus Ezeokafor kelere gọọmenti steeti Anambra na mbọ ya niile niwunye ihe dị iche iche na-akwalite ọnọdụ obibi ndụ na ọnọdụ mmụta nobodo a na nụlọ akwụkwọ dịgasị iche iche na mpaghara ahụ, ma rịọziekwa ụmụ akwụkwọ ka ha gbado anya nịgụ akwụkwọ ha.Bishọp ahụ chetekwaara ndi otu Kraịst mkpa ọ dị igosipụta omume ezi onye otu Kraịst!, inwe nnagide nakwa igosipụta ụdịdị nke Kraịst nihe niile ha na eme.A nọzịrị nikpe azụ nofufe nru ahụ wee nye Gọvanọ Willie Obianọ onyinye akwụkwọ ukwe dị iche iche site naka onye ụkọchukwu nke ụlọ ụka ahụ. 